280 



Pod rečenim naslovom izdala je Jugoslavenska akademija ukusno i 

 lijepo uređeno djelo poznatog našeg palentologa dra. Gorjanovića. 

 Iz rečenog, savjesno obrađenog materijala razabiremo, daje podrazred P ro- 

 bo seid ea bio zastupan diljem naše domovine dvima porodicama, naime: 

 1. Dinotheriidae i 2. Elephantidae. Pisac se je u svom djelu po- 

 zabavio nešto više sa porodicom Dinotheridae, poglavito radi toga, 

 što je taj rod dosele bio nepoznat iz Hrvatske i Slavonije. Nađeni pre- 

 ostatci (zubi) upravo su savršeno konservirani, a nađeni su pred neko- 

 liko godina na Marija Gorici poviše Brdovca. Nađeno je u svemu 

 šest zubi, po tri iz gornje i donje čeljusti. Rečeni zubi potječu od vrsti 

 Dinotherium giganteum Kaup. Prisuće ovih preostataka u okolišu 

 M. Gorice, dokazom je, kako veli autor, da je otočić M. Gorički bio za 

 vrijeme donjeg pliocena djelomice spojen sa susjednim kopnom. (Au- 

 tor tu misli Samoborsku goru.) 



Familija Elephantidae zastupana je rodovima Mastodon i 

 Elephas. 



Rod Mastodon zastupan je pretežno preostatcima zubi, a autor 

 je po tim preostatcima konstatirao dvije vrste i to Mastodon Bor- 

 soni, Hays. i drugu nu mnogo češću vrstu Mastodon arvenensis 

 Cro. et. Job. Rečeni preostatci potječu sa slijedećih nalazišta: Bratov- 

 ština kod Petrinje, Srb, Bribir, Vrbovsko, potok Čaplja kod 

 Broda i Podvinj, a po svojoj geološkoj starosti spadaju u gornji 

 pliocen. 



Rod Elephas zastupan je brojnim preostatcima sa gotovo svim 

 skeletnim dijelovima, a ističu se poglavito dvije vrsti i to Elephas 

 antiquus Falconer iz diluvijalnog krapinskog nalazišta, te je zastupan 

 samo sa dva preostatka prsta i jednim pisiformis. Nu zato je druga 

 vrsta Elephas primigenius Blumenbach vanredno obilno zastupana, 

 tako da zbirka geologijsko-paleontologijskog odjela muzeja broji oko 233 ko- 

 mada sa slijedećih nalazišta: Županja, Davor, Stara Gradiška, 

 Ferdinandovac, Ilok, Đakovština, Zagrebačka gora, Novi 

 Banovci, Šaren grad. Novi Slan kamen, Zemun Deč kod Sur- 

 čina, Vukovar, Vinkovci, Katalena, Baduga, Dubrovčak, 

 Kulevčica, Galdovo, Topolovac, Preloščica, Sutinske Top- 

 lice, Mitrovica, Brod n./S. i Beočin. Iz ovih nalazišta jasno se 

 razabire, da je ta vrst bila raširena po cijeloj Hrvatskoj i Slavoniji, a 

 poglavito u Slavoniji, iz čega izlazi, da je mamut — kako kaže autor — 

 pretežno obitavao u nizinama rijeka Drave, Save i Dunava, a odavle je 

 zalazio u doline i sudolice, koje su utjecale u ove velike nizine. Djelu 

 su priložene četiri table sa upravo sjajnim slikama, kakovih još do da- 

 nas u odnosnoj literaturi nemamo. Uz to pridolazi i to, što su slike u 

 tim stranim djelima pretežno crteži, dok su ovo originalne fotografije bez 

 ikakova retuša. Kako rekoh, djelo je za naše prilike upravo bogato 

 opremljeno i služi koli autoru, toli i akademiji na čast. 



J. Poljak. 



